Държавен вестник, бр. 86, 2012 г., стр. 148

СТР.  148	
Д Ъ Р Ж А В Е Н  В Е С Т Н И К 	
БРОЙ  86
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Удостоверение за експлоатационна годност 
на летище (Aerodrome certificate)“ е удостовере­
ние, издадено от Главна дирекция „Гражданска 
въздухоплавателна администрация“, което по­
твърждава, че дейността на летището отговаря на 
стандартите и техническите условия, осигуряващи 
безопасно провеждане на полетите съгласно 
Наредба № 20 от 2006 г. за удостоверяване екс­
плоатационната годност на граждански летища, 
летателни площадки, системи и съоръжения за 
наземно обслужване, за лицензиране на летищни 
оператори и оператори по наземно обслужване 
и за достъпа до пазара по наземно обслужване 
в летищата.
2. „Принципи на човешкия фактор (Human 
Factors principles)“ са принципи, които се отнасят 
за аеронавигационен модел, удостоверяване на 
експлоатационна годност, обучение, оперативни 
дейности и техническа експлоатация и въз ос­
нова на които се цели постигане на безопасна 
връзка между човека и другите компоненти на 
системата чрез вземане на правилното решение 
за дейности, изпълнявани от човека. 
3. „Човешки характеристики (Human 
performance)“ са човешката способност и огра­
ничения, които въздействат на безопасността и 
ефективността на аеронавигационните опера­
тивни дейности. 
4. „Програма по безопасност (Safety 
programme)“ e интегриран пакет от документи, 
правила и дейности, целящи повишаване на 
безопасността.
5. „Система за управление на безопасността 
(Safety Management System)“ е система за упра­
вление на безопасността на летища, включваща 
организационна структура, отговорности, про­
цедури, процеси и изисквания за въвеждането 
на политиките на безопасност на летищата от 
летищния оператор, който осигурява контрол на 
безопасност и безопасната практика на летището. 
6. „Аеронавигационен фар (Aeronautical 
beacon)“ е аеронавигационна наземна светлина 
с постоянно или импулсно излъчване, видима 
от всички направления и предназначена за 
обозначаване на определена точка от земната 
повърхност.
7. „Вертолетно летище (Heliport)“ е летище 
или определен участък от повърхността на 
сграда, предназначен напълно или частично за 
кацане, излитане и движение на вертолети по 
тази повърхност.
8. „Вертолетно летище или вертолетна пло­
щадка на равнището на повърхността (Surface 
level heliport)“ е вертолетно летище или вер­
толетна площадка, разположени на земна или 
водна повърхност. 
9. „Вертолетно летище, издигнато над по­
върхността (Elevated heliport)“ е вертолетно 
летище, разположено на издигната над земята 
конструкция. 
10. „Вертолетна площадка на равнището на 
повърхността“ е вертолетна площадка, разполо­
жена на земна или водна повърхност.
11. „Грегориански календар (Gregorian 
calendar)“ е календар с общо предназначение; 
за първи път въведен през 1582 г. за определяне 
на година, която е по-близка до тропическата 
година в сравнение с Юлианския календар (ISO 
19108), като по Грегорианския календар годините 
се състоят от 365 дни, а високосните – от 366 дни, 
разделени на дванадесет последователни месеца. 
12. „Геодезичен базис (Geodetic datum)“ е 
минимално множество от параметри, които са 
необходими за определяне местоположението 
и ориентацията на местната отправна система 
по отношение на глобалната отправна система/
рамка.
13. „Геоид (Geoid)“ е повърхност с един и 
същи потенциал на гравитационното поле на 
земята, съвпадаща с несмутеното средно морско 
ниво (MSL) и неговото продължение през кон­
тинентите, който е с неправилна форма поради 
местните гравитационни смущения (поривите на 
вятъра, соленост, течения и др.) и посоката на 
гравитация е перпендикулярна към повърхността 
на геоида във всяка точка.
14. „Вълна на геоида (Geoid undulation)“ е 
разстоянието на геоида над (положителен знак) 
или под (отрицателен знак) математически оп­
ределения отправен елипсоид, като по отноше­
ние на елипсоида, определен от World Geodetic 
System – 1984 (WGS-84), разликата между елип­
соидалната височина и ортометричната височина 
представлява геоидната вълна спрямо WGS-84.
15. „Защитени полетни зони (Protected flight 
zone)“ е въздушно пространство, специално пред­
назначено за намаляване на рисковите ефекти 
от лазерна радиация.
16. „Път (Road)“ e установен маршрут по 
повърхността на работната площ, изключително 
предназначен за използването му от транспортни 
средства.
17. „Основна(и) ПИК“ е ПИК, чието из­
ползване, когато позволяват условията, е за 
предпочитане пред другите.
18. „Елипсоидна (геодезична) височина 
(Ellipsoid, geodetic height)“ е относителната ви­
сочина спрямо зададения елипсоид, измерена по 
нормалата към елипсоидална, прекарана през 
разглежданата точка.
19. „Ефективна интензивност (Effective 
intensity)“ е интензивността на проблясващата 
светлина, равна на интензивността на светлина 
с постоянно излъчване със същия цвят, която 
осигурява същата хоризонтална видимост при 
идентични условия на наблюдение.
20. „Зависими успоредни подходи при кацане 
(Dependent parallel approaches)“ са едновременни 
подходи при кацане на успоредни или близко 
успоредни оборудвани ПИК, когато е установено 
минималното радарно сепариране на ВС, нами­
ращи се на продължението на осевата линия на 
двете ПИК.